CELEX: 62010TN0168
Language: lt
Date: 2010-04-15 00:00:00
Title: Byla T-168/10: 2010 m. balandžio 15 d. pareikštas ieškinys byloje Komisija prieš SEMEA

19.6.2010   
            
            
               LT
            
            
               Europos Sąjungos oficialusis leidinys
            
            
               C 161/48
            
         
      2010 m. balandžio 15 d. pareikštas ieškinys byloje Komisija prieš SEMEA
      
      (Byla T-168/10)
      (2010/C 161/76)
      Proceso kalba: prancūzų
      
         Šalys
      
      
         Ieškovė: Europos Komisija, atstovaujama S. Petrova ir advokato E. Bouttier
      
         Atsakovė: Société d'économie mixte d'équipement de l'Aveyron (SEMEA) (Mijo, Prancūzija)
      
         Ieškovės reikalavimai
      
      
                  —
               
               
                  Priteisti ieškovei iš société d’économie mixte de l’Aveyron, atstovaujamos ad hoc įgaliotinio, 41 012 eurų bei palūkanas, susidariusias už laikotarpį nuo 1992 m. kovo 10 d., arba, nepatenkinus šio reikalavimo, — nuo 1993 m. balandžio 27 dienos.
               
            
                  —
               
               
                  Nurodyti kapitalizuoti palūkanas;
               
            
                  —
               
               
                  Priteisti iš SEMEA5 000 eurų dėl neteisėto atsisakymo vykdyti pareigas.
               
            
                  —
               
               
                  Priteisti iš SEMEA bylinėjimosi šioje byloje išlaidas.
               
            
         Ieškinio pagrindai ir pagrindiniai argumentai
      
      Europos bendrija, atstovaujama Komisijos, 1990 m. liepos 6 d. su Société d'économie mixte d'équipement de l'Aveyroni (SEMEA) sudarė subsidijų sutartį dėl vietos plėtros, apimančios Centre Européen d’Entreprise Locale (Europos vietos įmonės centras) Mijo mieste parengimo ir steigimo darbų vykdymą.
      Komisija nurodo, jog pagal šią sutartį SEMEA įsipareigojo atlikti įvairius darbus ir atsiskaityti už juos Komisijai teikiant periodines ataskaitas, Komisija savo ruožtu įsipareigojo finansiškai prisidėti prie šių darbų vykdymo nedidesne kaip 135 000 ekiu suma, neviršijant 50 % visų darbų kainos.
      1991 m. gegužės mėn. SEMEA pasiūlė Komisijai, jog sutartį galėtų vykdyti kita organizacija — l’Association CEI12, su kuo Komisija sutiko, nurodydama, kad šis sutikimas neatleidžia SEMEA nuo prisiimtų įsipareigojimų, o SEMEA patvirtino, jog garantuoja tinkamą sutartyje numatytų darbų vykdymą.
      Atlikus darbų vykdymo kontrolę buvo nustatyta, jog visos atlygintinos išlaidos sudarė 187 977 ekiu, taigi Komisijos parama turėjo būti nustatyta 50 % šios sumos, t. y. 93 988 ekiu.
      Kadangi SEMEA pagal sutartį jau buvo gavusi 135 000 ekiu, šiuo ieškiniu iš SEMEA reikalaujama gražinti permoką.